<classify> Ushindi huo umeiweka kileleni mwa msimamo wa ligi Azam ikiwa na pointi 22, na kuishusha nafasi ya pili Yanga yenye pointi 20, iliyokalia kiti hicho kwa muda mrefu. Akizungumza baada ya mchezo wao wa JKT Ruvu juzi, Hall alisema bado wana kazi kubwa ya kuhakikisha wanapambana kupata ushindi katika mechi zijazo na ili kuendelea kubaki kwenye nafasi hiyo ya uongozi wa ligi.Tuna kazi kubwa ya kuhakikisha tunapata ushindi katika mechi zetu zijazo ili tuendelee kuwa vinara ligi ni ngumu na tofauti yetu na Yanga ni pointi mbili, jambo ambalo linatufanya tusiridhike na ushindi huu, alisema Hall.Kocha huyo raia wa Uingereza, alisema kwa namna ya ushindani uliopo kwenye ligi ya Tanzania Bara hivi sasa, anachofanya ni kucheza kwa ajili ya kupata ushindi na siyo kutawala mchezo.Alisema amekuwa akizungumza na wachezaji wake kila siku kuhakikisha wanaacha mzaha na kila mchezo kuuona kama fainali kwao na msimu huu hakuna timu ndogo, hivyo wanachotakiwa ni kupambana kupigania pointi tatu.Kwa vile tunataka ubingwa lazima tupambane, lazima tushinde, vinginevyo hakuna kitakachowezekana, ndiyo sababu nikawaeleza wachezaji wangu kila mchezo wauchukulie kama fainali, alisema Hall.  <topic>: MICHEZO 